Diari Oficial de la Generalitat Valenciana


Sumari del DOGV 8700, del 18-12-2019 (2019/11365)

Oferta d'ocupació pública per a l'any 2019.
-------------------------------------------

### Dades del document

Número de DOGV
:   8700

Data del DOGV
:   18-12-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/11426


Data del document
:   04-11-2019

Organisme emissor
:   Ajuntament de Massamagrell

Tipus de document
:   Anunci

Descriptors 

:   * Massamagrell
    * concurs administratiu

Oferta d'ocupació pública per a l'any 2019. [2019/11954]  
Per l'acord de la Junta de Govern Local, en sessió ordinària celebrada el 30 d'octubre de 2019, es va adoptar el següent acord:  
  
Vist que els pressupostos municipals per a l'any 2019 es van aprovar de manera definitiva, juntament amb les seues bases d'execució, documentació annexa i complementària, i plantilla de personal de 2019, en sessió plenària celebrada el 8 de febrer de 2019; publicats en el Butlletí Oficial de la Província de València número 32 de data 14 de febrer de 2019.  
Vist que en sessió extraordinària de la Mesa General de Negociació de 29 de juliol de 2019 es va portar en l'ordre del dia una proposta d'oferta d'ocupació pública, la qual va quedar negociada per l'Ajuntament i els sindicats que tenen representació en aquest, UGT i CCOO, d'acord amb el que es disposa en l'article 37.1.l del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic.  
Vist l'informe, de data 16 d'octubre de 2019, emés per la tècnica de Recursos Humans relatiu a l'oferta d'ocupació pública, en el qual es conclou que pot dur-se a terme l'aprovació de la present oferta d'ocupació pública en complir-se la normativa vigent aplicable, així com la taxa de reposició d'efectius.   
Vist l'informe d'Hisenda Local número 2019-0724, de data 18 d'octubre, de fiscalització prèvia emés per l'interventor municipal.  
Atés que l'oferta d'ocupació pública de 2019 ha de contindre places amb assignació pressupostària que hagen de proveir-se mitjançant la incorporació de personal de nou ingrés, tot això, complint amb les limitacions que indica la Llei de pressupostos generals de l'Estat, concretament l'article 19 de la Llei 6/2018, de 3 de juliol, de pressupostos generals de l'Estat per a l'any 2018, prorrogats per a l'exercici 2019.  
  
Vist que existeix crèdit adequat i suficient, trobant-se pressupostades íntegrament en el pressupost municipal de 2019 les places que figuren en la present oferta.  
Atés el que disposa l'article 91 de la Llei 7/1985, de 2 d'abril, reguladora de les bases del règim local, l'article 70.1 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic i l'article 128.1 del Reial decret legislatiu 781/1986, de 18 d'abril, pel qual s'aprova el text refós de les disposicions legals vigents en matèria de règim local.  
  
I, per tot això, de conformitat amb la proposta de l'alcalde, de data 23 d'octubre de 2019, la Junta de Govern Local, per unanimitat dels membres assistents, acorda:  
  
Primer. Aprovar l'oferta d'ocupació pública de l'Ajuntament de Massamagrell per a l'exercici 2019 que queda establida en els termes següents:  
A) Oferta d'ocupació pública ordinària:  
De les tres places d'agent de la policia local, dues d'aquestes s'ofereixen amb motiu de l'anticipació de l'edat de jubilació de policies locals d'aquesta corporació municipal durant l'any 2019, d'acord amb el Reial decret 1449/2018, de 14 de desembre, pel qual s'estableix el coeficient reductor de l'edat de jubilació a favor dels policies locals al servei de les entitats que integren l'administració local, i s'inclouen en la present oferta sobre la base de la disposició addicional centèsima seixantena cinquena de la Llei 8/2018, de 3 de juliol, de pressupostos generals de l'Estat per a l'any 2018, prorrogats per a l'exercici 2019.  
  
  
B) Oferta d'ocupació pública extraordinària:  
  
  
Aquesta oferta es correspon amb un procés d'estabilització d'ocupació temporal en el sector de la policia local, s'ajusta a places d'aquest sector i de naturalesa estructural, dotades pressupostàriament, que estan i han estat ocupades de manera temporal i ininterrompudament almenys en els tres anys anteriors al 31 de desembre de 2016, d'acord amb l'article 19.un.6 de la Llei 3/2017, de 27 de juny, de pressupostos generals de l'Estat per a l'any 2017 i article 19.un.9 de la Llei 6/2018, de 3 de juliol, de pressupostos generals de l'Estat per a l'any 2018.  
  
  
Segon. De conformitat amb l'article 70.1 del text refós de la Llei de l'Estatut Bàsic de l'Empleat Públic, aprovat pel Reial decret legislatiu 5/2015, de 30 d'octubre, l'execució de la present oferta d'ocupació pública es desenvoluparà en el termini improrrogable de tres anys.  
  
  
Tercer. Que es remeta el present acord a l'Administració General de l'Estat i es publique en el Butlletí Oficial de la Província de València i en el Diari Oficial de la Generalitat Valenciana.  
  
Massamagrell, 4 de novembre de 2019.- L'alcalde: Francisco Gómez Laserna.